Category:Krčméry Tomáš

Narodil sa 7.mája 1950 v Bratislave.

Vysokú školu výtvarných umeni v Bratislave absolvoval v roku 1975.

Študoval na oddelení grafiky a knižnej ilustrácie pod vedením profesorov Vincenta Hložníka, Albína Brunovského a Oresta Dubaya st. Venuje sa maľbe, kresbe, grafike a knižnej ilustrácii. Ilustroval dobrodružné a fantastické knihy pre mládež, jeho kresby boli uverejňované v rôznych časopisoch. V maľbe sa prejavuje najmä farebným no častokrát aj kresebným vyjadrením či už v maľovaní zátiší, krajinomaľby, portrétov, obrazov s biblickými alebo rozprávkovými motívmi. Zúčastnil sa desiatok kolektívnych aj individuálnych výstav doma aj v zahraničí. Jeho obrazy sú zastúpené v galerijných fondoch a súkromných zbierkach. Obrazy Tomáša Krčméryho sú zrkadlom úprimného chápania sveta, toho čo večne duchommladého maliara. Tomáš Krčméry je maliar telom aj dušou, čoho dôkazom sú jeho kvalitou atraktívne obrazy. Je to maliar, ktorý,keď nemaľuje tak kreslí, stále a všade.

Autor žije a tvorí v Bratislave.